ඇස්ටූරියන් භාෂාව
ඇස්ටූරියන් (; ඇස්ටූරියානු , පෙරදී  බාබ්ලේ  ලෙසින්ද හැඳින්වුනු) යනු, ස්පාඤ්ඤයෙහි ඇස්ටූරියස් සාමන්ත රාජ්‍යයෙහි කථනයෙහි භාවිතා වන බටහිර අයිබීරියානු රොමෑන්ස් භාෂාවකි. ඇස්ටූරියන් යනු, ඇස්ටූර්-ලෙයොනීස් භාෂා යන වඩාත් පුළුල් වාග්විද්‍යාත්මක කාණ්ඩයෙහි කොටසකි. මෙම භාෂාව කථනය සඳහා භාවිතා කරන්නවුන් සංඛ්‍යාව, 100,000 (දේශීය) සහ 450,000 (දෙවන භාෂාව) ලෙසින් ඇස්තමේන්තුගත කර ඇත. ඇස්ටූර්-ලෙයොනීස් භාෂා පවුලෙහි ප්‍රධාන ප්‍රභේදයන් තුනක් පවතියි: බටහිර, මධ්‍යම, සහ නැගෙනහිර. ‌‌ඓතිහාසික සහ  ජනවිකාස හේතු නිසාවෙන්, සම්මතය පදනම්ව ඇත්තේ මධ්‍යම ඇස්ටූරියන් මත වෙයි. ඇස්ටූරියන් භාෂාව වෙත ප්‍රභින්න  ව්‍යාකරණයක්,  ශබ්දකෝෂයක්, සහ අක්ෂර වින්‍යාසයක් ඇත. ඇස්ටූරියන් භාෂාව පිළිබඳ ශාස්ත්‍රාලය විසින් එය නියාමනය කෙරෙයි. එය ස්පාඤ්ඤයෙහි නිල භාෂාවක් නොවුනද  ස්වාධිකාරය පිළිබඳ ආඥාපනත යටතේ එය ආරක්ෂා කෙරෙන අතර පාසැල් තුල එය තෝරාගත හැකි භාෂාවක් වෙයි.